To Download Islaamic PDFs, Search Ibn Aadam Archive on Google. 

ILM-E-GHAIB KE BAAREY MEIN KYA 

HUKM AAYA HAI ? 

(Qur-aan Aur Saheeh Ahaadees Ki Raushni Mein) 

Taaleef : Abu Al-Hasan Al-Hindi (Hafizahullaah) 

Pehle Hum Qur-aan Se Dalaael Letey Hain Uske Ba'd Rasool Allaah 
(A&) Ki Ahaadees Se Yeh Baat Saabit Karengey In Shaa Allaah Ke 
Allaah Ke Siwa Koi Ghaib Ki Khabar Nahi Jaanta. 

1. Allaah Ta'aalaa Ne Farmaaya : 

(Aye Nabi Keh Deejiye Ke Aasmaanon Waalon Mein Se 

Zameen Waalon Mein Se Siwaaye Allaah Ke Koi Ghaib Nahi Jaanta, 

Unhein Tou Yeh Bhi Nahi Maloom Ke (Phir Se) Kab Uthaa Khadey Kiye 
Jaaengey ? [An-Naml, Aayat: 65] 

Phir Allaah Ta'aalaa Ne Kaha : 

"[Aye Nabi (;&&] Aap Kehdein Ke Allaah Hi Ko Unke Tehrey Rehney Ki 

Madad Ka Bakhoobi ILm Hai, Aasmaanon Aur Zameenon Ka Ghaib 
Sirf Usi Ko Haasil Hai Woh Kya Hi Achcha Dekhne Sunney Waala Hai. 

Siwaaye Allaah Ke Un Ka Koi Madadgaar Nahi, Allaah Ta'aalaa Apne 
Hukm Me Kisi Ko Shareek Nahi Karta." [Al-Kahf, Aayat: 26] 

KYA RASOOL ALLAAH (Xsfe) KO ILM-E-GHAIB THA ? 

Allaah Ta'aaLaa Ne Farmaaya : 

Aap Farma Deejiye Ke Mai Khud Apni Zaat Khaas Ke Liye Kisi 
Faaedey Ka Ikhtiyaar Nahi Rakhta Aur Na Kisi Nuqsaan Ka, Magar 
Utna Hi Ke Jitna Allaah Ne Chaaha Ho Aur Agar Main Ghaib Ki Baate 
Jaanta Hota To Main Bohat Se Munaafa' Haasil Kar Leta Aur Koi 
Nuqsaan Mujh Ko Na Pohanchta Mai Tou Mahez Daraane Waala 
Aur Bashaarat Deney Waala Hu Un Logo Ko Jo Eemaan Rakhtey Hai. 

[Al- Araaf, Aayat : 188] 

TASHREEH: Yeh Aayat Is Baat Mein Kitni Vaazih Hai Ke Nabi (X^) 

Aalimul Ghaib Nahi. Aalimul Ghaib Sirf Allaah Ki Zaat Hai. Lekin 
Zulm Aur Jaahiliyyat Ki Intehaa Hai Ke Is Ke Baavajood Ahle Bida't 

Nabi (X 3 &) Ko Aalimul Ghaib Baavar Karaatey Hain. 

Haalaan Ke Ba'z Jungon Mein Aap Ke Daant Mubaarak Bhi Shaheed 
Huye, Aap Ka Chehra Mubaarak Bhi Zakhmi Hua, Aur Aap Ne 

Farmaaya Ke Yeh Qaum Kaise Falaah Yaab (Ya'ni Kaise Kaamyaab) 
Hogi Jis Ne Apne Nabi Ke Sar Ko Zakhmi Kar Diya, Ahaadees Ki 
Kitaabon Mein Yeh Waaqiaat Bhi Maujood Hai. 

Aaishah (Raziyallaahu Anha) Par Tohmat Lagi Tou Aap Poora Ek 
Maheena Sakht Maztarab Aur Nihaayat Pareshaan Rahey. 

Ek Yahoodi Aurat Ne Nabi Ki Daawat Kee Aur Khaaney Mein 

Zehar Milaadiya, Jisey Aap Ne Bhi Khaaya Tha Aur Sahaaba Ne Bhi, 
Hatta Ke Ba'z Sahaaba Tou Khaaney Ke Zehar Se Halaak Hi Ho Gaye 

Aur Khud Nabi Umr Bhar Us Zehar Ke Asraat Mehsoos 

Farmaate Rahey. Agar Nabi Sab Jaantey Tou Kya Jaan 

Boojhkar Sahaaba Aur Khud Ko Takleef Pohanchaaye ? (Na'oozu Billaah). 

ILM-E-GHAIB ALLAAH KE UYE KHAAS HAI. 

[Aye Nabi Hum Aap Ke Saamney Behtareen Bayaan Pesh Karte 

Hain Is Wajah Se Ke Hum Ne Aap Ki Taraf Yeh Qur-aan Vahee 
(Revelation) Ke Zariye Naazil Kiya Hai Aur Yaqeenan Aap Is Se Pehle 
Bey Khabaron Mein Se The. [Yousuf, Aayat: 3] 

Qur-aan Kareem Ke In Alfaaz Se Bhi Vaazih Hai Ke Nabi (;£!$&) 
Aalimul Ghaib Nahi The, Warna Allaah Ta'aalaa Aap Ko Bekhabar 
Nahi Kehta. 

Phir Allaah Ne Kaha : 

[Aye Nabi Yeh Khabarein Ghaib Ki Khabaron Mein Se Hai Jin 

Ki Vahee (Revelation) Hum Aap Ki Taraf Kartey Hain Unhein Is Se 
Pehle Na Aap Jaantey The Aur Na Aap Ki Qaum, Is Liye Sabr Karte 
Rahiye (Yaqeen Maaniye) Ke Anjaam Kaar Parhez Gaaron Ke Liye Hi Hai. 

[Hood, Aayat: 49] 

MUJHE GHAIB KA ILM NAHI HAI. 

[Aye Nabi ;&&] "Aap Keh Deejiye Ke Naa Tou Mai Turn Se Yeh 

Kehta Hoon Ke Merey Paas Allaah Ke Khazaaney Hai Aur NA MAI 
GHAIB JAANTA HOON Aur Naa Mai Turn Se Yeh Kehta Hoon Ke Main 
Farishta Hoon. 

Mai Tou Sirf Jo Kuch Merey Paas Vahee (Revelation) Aati Hai Us Ki 
Ittebaa (Follow) Karta Hoon Aap Keh Deejiye Ke Kya Andhaa Aur 
Beena Baraabar Ho Sakta Hai. Tou Kya Turn Ghaur Fikr Nahi Karte ?" 

[Al-An'aam, Aayat: 50] 

NOTE: Is Aayat Se Pata Chalta Hai Ki Rasool (;&&) Ghaib Nahi 

Jaantey The Aur Khud Allaah Un Se Kehalwa Raha Hai Ki Aye Nabi 
Kehdo Ke Mai Ghaib Nahi Jaanta. 

Par Phir Bhi Aaj Ke Kuch Naam Nihaad Musalmaan Isi Tarah Ke 
Kayee Aayaat Ko Jhutlaatey Hain Aur Yahi Kehte Hain Ki Rasool 

Allaah Tamaam Qism Ka Ghaib Jaantey The. 

Allaah Hum Sab Ko Saheeh Deen Ko Samajhney Ki Taufeeq Ataa 
Farmaa. Aameen Ya Rabbal Aalameen ! 

ILM-E-GHAIB KE BAAREY MEIN MUMINON Kl 

MAA KYA KEHTI HAI ? 

Raavi-e-Hadees Masrooq, 

Aaishah (Raziyallaahu Anha) Ne Bayaan Kiya Ke : 

"Agar Turn Se Koi Yeh Kehta Hai Ke Muhammad (Sallallaahu Alaihi 
Wa Sallam) Ne Apne Rabb Ko Dekha Tou Woh Jhoot Kehta Hai Kyun 
Ke Allaah Ta'aaLaa Apne Baarey Mein Khud Kehta Hai Ke "NAZREIN 

USKO DEKH NAHI SAKTI." [Al-An'aam, Aayat : 103] 

Aur Jo Koi Kehta Hai Ke Nabi (;&&) Ghaib Jaantey The Tou Jhoot 

Kehta Hai Kyun Ke Nabi Khud Farmaate Hain: "GHAIB KA ILM 

ALLAAH KE SIWA AUR KISI KO NAHI." [Saheeh Al-Bukhaari, Hadees : 7380] 

TASHREEH: Jo Log Rasool Allaah (;£!$&) Ko ILm-e-Ghaib Saabit Karte 

Hain Woh Qur-aan Majeed Ki Kharaabi Karte Hain Aur Apni Khudi Se 
Ek Ghalat Aqeedah Ghadtey Hain. 

Rasool Allaah Ne Jo Bhi Ghaaebaana (unseen) Khabrein Dee Hain 
Woh Sab Vahee-e-ILaahi (Revelation From Allaah) Se Hain. 

Un Vahee-e-ILaahi Ki Baaton Ko Ghaib Kehna Logon Ko Dhoka Dena Hai. 

TEEN (3) BAATEIN AISI HAI JO KOI UNHEIN MAANTA 
HO USNE ALLAAH PAR BADA JHOOT BAANDHA. 

Masrooq Se Rivaayat Hai, 

Mai Takiya Lagaye Huye Tha Aaishah (Raziyallaahu Anha) Ke Paas. 

Unho Ne Kaha: Aye Abu Aaishah (Yeh Beti Hai Masrooq Ki) Ke Teen (3) 
Baatein Hain Jo Koi Unka Qaael Ho Usne Bada Jhoot Baandha Allaah Par. 

Mai Ne Kaha: Woh Teen Baatein Kaunsi Hain ? Unho Ne Kaha : 

1. Jo Koi Samjhey Ke Muhammad (A&) Ne Apne Rabb Ko Dekha, 
Us Ne Bada Jhoot Baandha Allaah Par. 

Masrooq Ne Kaha: Mai Takiyah Lagaye Tha Yeh Sunkar Mai Baith 
Gaya Aur Mai Ne Kaha: Aye Umm-UI-Mumineen ! Zara Mujhe Baat 
Karne Do Aur Jaldi Mat Karo, 

Kya Allaah Ta'aaLaa Ne Nahi Farmaaya: Us Ne (Ya'ni Nabi (Aik) Ne) 
Us Ko Aasmaan Ke Khuley Kinaarey Par Dekha Bhi Hai.] 

[At-Takveer, Aayat: 23] 

Usey Tou Ek Martaba Aur Bhi Dekha Tha. [Surah An-Najm, Aayat: 13] 
Aaishah (Raziyallaahu Anha) Ne Kaha: 

Is Ummat Mein Sabse Pehle Main Ne In Aayaton Ko Rasool Allaah 

( ^ I " iQ n . I<~ ) Se Poocha. 

Nabi ) Ne Farmaaya : 

Muraad In Aayaton Mein Jibreel (Alaihis-Salaam) Hain. Main Ne Unko 
[Jibreel (Alaihis-Salaam) Ko] Unki Asal Soorat Par Nahi Dekha. Siwaaye 

Do Baar Ke Jin Ka Zikr In Aayaton Mein Hai Mai [Ya'ni Nabi (A&)] 

Ne Dekha, Un Ko Woh Utar Rahey The Aasmaan Se Aur Unke Tan Va 
Tosh Ki Badaayi Ne Aasmaan Se Zameen Tak Rok Diya Tha. 

Phir Aaishah (Raziyallaahu Anha) Ne Kaha: Kya Tooney Nahi Suna 

Allaah Ta'aaLaa Farmaate Hain : 

"Us Ko Tou Kisi Ki Nigaah Muheet Nahin Ho Sakti Aur Woh Sab 
Nigaahon Ka Muheet Ho Jaata Hai Aur Wohi Bada Baareek Been 
Baakhabar Hai." [Al-An'aam : 103], 

Kya Tooney Nahi Suna Allaah Ta'aaLaa Farmaata Hai : 

"Naamumkin Hai Ke Kisi Bandey Se Allaah Ta'aaLaa Kalaam Karey 
Magar Vahee (Revelation) Ke Zariye Ya Pardey Ke Peechey Se Ya 
Kisi Farishtey Ko Bheje Aur Woh Allaah Ke Hukm Se Jo Woh Chaahey 
Vahee Karey..." [Ash-Shooraa : 51] 

2. Jo Koi Khayaal Karey Ke Rasool Allaah (;£!$&) Ne Allaah Ki Kitaab 

Mein Se Kuch Chhupa Liya Tou Us Ne Bada Jhoot Baandha Allaah 
Par. Allaah Farmaata Hai : 

"Aye Paighaam Pohanchaney Waale ! Pohancha Dey Jo Utra Tujh Par 
Tere RABB Ke Paas Se Aur Jo Aisa Naa Kare Tou Tooney Paighaam 
Nahi Pohanchaaya. [Al-Maaidah : 67] 

3. Jo Koi Kahey Ke Rasool Allaah (X^) Kal Hone Waali Baat 

Jaantey The (ILm-e-Ghaib/Ya'ni Aagey Ka Haal) Tou Us Ne Bada 
Jhoot Baandha Allaah Par. 

Allaah Khud Farmaata Hai : 

"Aye Muhammad Aasmaanon Aur Zameen Mein Koi Ghaib Ki Baat 
Nahi Jaanta Siwaaye Allaah Ke. [An-Naml: 65] 

[Saheeh Muslim, Hadees: 439 ; AL-Bukhaari: 4612, 4855] 

Tou Is Taveel Hadees Se Bhi Yahi Baat Maloom Huyi Ke 
Nabi (Afe) Ko ILm-e-Ghaib Nahi Tha. 

GHAIB KI KUNJIYAAN 5 HAI JINHEIN ALLAAH KE 
SIWA AUR KOI NAHI JAANTA. 

Raavi-e-Hadees Ibn Umar (Raziyallaahu Anhu), 

Nabi (A&) Ne Farmaaya: "Ghaib Ki Paanch Kunjiyaan Hai Jinhein 
Allaah Ke Siwa Koi Nahi Jaanta. Allaah Ke Siwa Aur Koi Nahi Jaanta Ke 

(1) Raham Maadar (Maa Ke Peyt) Mein Kya Hai, 

(2) Kal Kya Hoga (Ya'ni Ghaib Ki Baat), 

(3) Baarish Kab Aayegi, 

(4) Kis Jagah Koi Marega. Aur Allaah Ke Siwa Koi Nahi Jaanta Ke 

(5) Qiyaamat Kab Qaayam Hogi. [Saheeh Bukhaari, Hadees : 7379] 

IS HADEES KO DALEEL BANAATEY HUYE KUCH LOG 
KEHTE HAIN Kl NABI KO ILM-E-GHAIB THA. 

Aaiye Woh Hadees Dekhte Hain. 

Raavi-e-Hadees Ibn Abbaas (Raziyallaahu Anhu), 

Nabi (A&) Do Qabron Ke Paas Se Guzrey Aur Farmaaya Ke In 

Donon Murdon Par Azaab Horaha Hai Aur Yeh Kisi Badey Gunaah Ki 
Wajah Se Azaab Mein Giraftaar Nahi Hai Balke Yeh (Ek Qabar Ka 
Murda) Apne Peshaab Ke Cheenton Se Nahi Bachta Tha (Ya 
Peshaab Kartey Waqt Parda Nahi Karta Tha) Aur Yeh (Doosri Qabar 
Waala Murda Chughal Khor Tha, 

Phir Aap Ne (Ya'ni Nabi Ne) Badi Shaakh Mangaayi Aur Usey Do 

Tukdon Mein Cheerkar Donon Qabron Par Gaad Diya Us Ke Ba'd 
Farmaaya Ke Jab Tak Yeh Shaakhein Sookh Na Jaaen Us Waqt Tak 
Shaayad Un Donon Ka Azaab Halka (Kam) Rahey." 

[Saheeh Al-Bukhaari, Hadees : 6052] 

VAZAAHAT: Is Hadees Se Yeh Na Samjhein Ke Nabi (Sallallaahu Alaihi 
Wa Sallam) Ko Ghaib Ka llm Tha, 

Hadees Mein Bataayi Gayi Haree Tehni Gaadney Ka Amal Nabi 
(A&) Ke Saath Khaas Tha. Is Liye Ke Aap Ko Qabar Waalon Ka 
Saheeh Haal Maloom Hogaya Tha Aur Yeh Maloom Hona Bhi Nabi 
(,&&) Ke Liye Khaas Tha. 

Aaj Koi Nahi Jaan Sakta Ke Qabar Waala Kis Haal Mein Hai Lihaaza 
Koi Agar Tehni Gaadey Tou Woh Bekaar Hai. Aur Allaah Behtar Jaanta Hai. 


Itne Saarey Dalaael Jo Sirf Qur-aan Aur Saheeh Ahaadees Se Diye 
Gaye Hain, Isko Padhne Ke Ba'd Bhi Agar Yahi Lagta Hai Ke Nabi 
Ko Ghaib Ka ILm Tha Tou Zara Apne Aap Se Poochiye Ke Kya 
Yeh Bebuniyaad Da'waa Saheeh Hai Ya Qur-aan Aur Saheeh 
Ahaadees ? 

Zara Ghaur Kariye, Madeena Mein Hijrat Karne Ke Ba'd 10 Saal 
Mein Kayee Jungein (battles) Huyi. Agar Rasool Allaah Ko Ghaib Ka 
ILm Hota Tou Jung Ki Chaal Baazi Aur Behtareen Tayyaari Pehle Se Hi 
Karletey Aur Hum Ek (1) Bhi Jung Nahi Haartey. 

Magar Aisa Na Tha Isliye Hum Kuch Jungein Haarey Bhi. Aur Ek 
Baar Tou Sahaaba Ko Dhokey Se Bulaakar Shaheed Kardiya Gaya 

Aur Jung Mein Nabi Ke Daant Mubaarak Bhi Shaheed Huye. 

Tumhaare Aqeedey Ke Mutaabiq Agar Nabi Ko Ghaib Ka ILm 

Tha, Tou Kya Unho Ne Sahaaba Ko Jaan Boojh Kar Shaheed Hone 
Bheje Aur Kya Jaan Boojhkar Apne Daant Shaheed Karwaaye ? 

Qiyaamat, Jahannam Aur Jannat Ke Baarey Mein Jitne Bhi Ahaadees 
Nabi (;&&) Ne Bataayi Hai Woh Sab Jibreel (Alaihissalaam) Ke Zariye 
Maloom Huyi. 

Yaad Rakhiye Ke, 

"Jo Shakhs Haq Jaanney (Ya'ni Sach) Ki Talaash Mein Rehta Hai Tou 
Uske Liye Ek (1) Saheeh Daleel Kaafi Ho Jaati Hai. Aur Jo Shakhs 
Apni Khwaahishon Ki Pairvi (Follow) Karta Hai Ya Aksariyat Jo Karti 
Hai Woh Karta Hai Ya Usi Ko saheeh Kehta Hai Aur Zidd Par Adjaata 
Hai Tou Uske Liye Hazaar (1000) Daleelein Bhi Kaafi Nahi Hoti." 

Aakhir mein duaa hai ke Allaah Hum Sab Ko Deen-e-lslaam Ko Salaf As- 
Saaliheen Ke Tareeqey Se Samajhne Ki Taufeeq Ataa Farmaa. Aammeen ! 

